Babelscape/SREDFM huggingface dataset:
Α΄ κατηγορία ποδοσφαίρου ανδρών Κύπρου 2018-19

Η Α΄ κατηγορία ποδοσφαίρου ανδρών Κύπρου 2018-19 αποτέλεσε το 80ο πρωτάθλημα στην Α΄ κατηγορία ποδοσφαίρου της Κύπρου. Το πρωτάθλημα κέρδισε ο ΑΠΟΕΛ για 28η φορά στην ιστορία του.
Άλαν Φιτς Βάλτερ

Ο Άλαν Φιτς Βάλτερ, 2ος Υψηλός Στιούαρτ της Σκωτίας (1140 - 1204) 2ος κληρονομικός Στιούαρτ της Σκωτίας (1178 - 1204) και Σταυροφόρος ήταν γιος και διάδοχος του Γουόλτερ Φιτς Άλαν και της συζύγου του Εσκίνα που ανήκε σε ευγενή οικογένεια από την νότια Σκωτία. Ο Άλαν Φιτς Βάλτερ ήταν Στιούαρτ της Σκωτίας την εποχή του Γουλιέλμου του Λέοντα, στην εποχή του η οικογένεια του διεκδίκησε το Μπιουτ και ανήγειρε στο νησί το "κάστρο του Ρόθεσει". Ο Άλαν συνόδευσε τον Ριχάρδο τον Λεοντόκαρδο στην Γ΄ Σταυροφορία και επέστρεψε στην Σκωτία τον Ιούλιο του 1191. Την περίοδο 1179 - 1183 εκδόθηκε διάταγμα στο "αβαείο του Μελρόουζ" με το οποίο παραχωρήθηκε δωρεά στο "αβαείο του Κίνλοους", ανάμεσα στους μάρτυρες βρισκόταν το αβαείο του Μελρόουζ, το αβαείο του Νιούμποτλ, ο Ριχάρδος ντε Μόρβιλ Κοντόσταυλος της Σκωτίας, ο Άλαν γιος του Γουόλτερ της Σκωτίας και ο Γουίλιαμ ντε Λόντερ. Ο Άλαν Φιτς Βάλτερ ήταν προστάτης των Ναιτών και υπεύθυνος για την εξάπλωση του τάγματος στην Σκωτία, εμφανίζεται και σε άλλα διατάγματα του Γουλιέλμου του Λέοντα. Ο Άλαν πέθανε το 1204 και τάφηκε στο "αβαείο του Πέισλι" δίπλα από τον πατέρα του.
Γουόλτερ Φιτς Άλαν

Ο Γουόλτερ Φιτς Άλαν, 1ος Υψηλός Στιούαρτ της Σκωτίας (περί το 1110 - 1177) Σκωτσέζος ευγενής του 12ου αιώνα και πρώτος Στιούαρτ της Σκωτίας ήταν ένας από τους μικρότερους γιους του Άλαν Φιτζ Φλαντ και της Αβελίνα ντε Εσντίν. Ο Γουόλτερ μπήκε στις υπηρεσίες του Δαυίδ Α΄ της Σκωτίας, έγινε "Στιούαρτ" ή "βασιλικός επιστάτης" της Σκωτίας (1150) και υπηρέτησε τρεις διαδοχικούς βασιλείς : τον Δαυίδ Α΄, τον Μάλκολμ Δ΄ της Σκωτίας και τον Γουλιέλμο τον Λέοντα, ο τίτλος έγινε οικογενειακός και τον κληρονόμησαν οι απόγονοι του. Ο Γουόλτερ όταν έφτασε στην Σκωτία ξεκίνησε ως βαρόνος κατώτερης τάξης, πήρε τις ηγεμονίες του Μερνς, του Στράθγκριφ, του Ρένφριου και του βόρειου Κάιλ, η έδρα του ήταν το "κάστρο του Ντάντοναλντ" ή του "κάστρο του Ρένφριου". Ο Γουόλτερ ήταν μεγάλος δωρητής σε θρησκευτικά ιδρύματα ανάμεσα στα οποία και το "αβαείο του Πέισλι".

Δεν υπάρχουν αποδείξεις ότι ο Γουόλτερ πήρε μέρος στην "πολιορκία της Λισαβώνας" εναντίον των Μουσουλμάνων (1147). Υποστήριξε τον Μάλκολμ Δ΄ σε μια σειρά επιθέσεων εναντίον του Γκαλλοουευ (1160) με αποτέλεσμα την πτώση του Φέργους, λόρδου του Γκαλλοουευ. Ο Γουόλτερ Φιτς Άλαν και πολλοί άλλοι λόρδοι εγκαταστάθηκαν στην δυτική Σκωτία για να προστατεύσουν περιοχές όπως το Γκαλλοουευ και τα Νησιά από τις εξωτερικές επιθέσεις. Ο Σομαίρ μακ Γκίλλα Μπρίγκτ, βασιλιάς των νησιών επιτέθηκε στην Σκωτία και ηττήθηκε κοντά στο Ρενφριού (1164), πολύ πιθανό αρχηγός των Σκωτσέζικων δυνάμεων να ήταν ο ίδιος ο Γουόλτερ. Ο Γουόλτερ Φιτς Άλαν παντρεύτηκε την Εσχίνα του Λονδίνου, μέλος του Οίκου του Λονδίνου που από την μητέρα της καταγόταν από ευγενή οικογένεια της νότιας Σκωτίας κάτι που εξηγεί γιατί παραχωρήθηκε σαν προίκα στον Γουόλτερ τα εδάφη του Μάου, μια εναλλακτική εξήγηση είναι ότι τα εδάφη του Μάου δόθηκαν δώρο στην ίδια την Εσχίνα. Ο Γουόλτερ και η Εσχίνα απέκτησαν τον Άλαν Φιτς Βάλτερ τον διάδοχο του Γουόλτερ Φιτς Άλαν, το ζεύγος είχε άλλη μια κόρη την Χριστίνα που παντρεύτηκε συζύγους από τις οικογένειες των Μπρους και του Ντανμπάρ. Ο Γουόλτερ Φιτς Άλαν ήταν ο γενάρχης του Οίκου των Στιούαρτ που κυβέρνησε την Σκωτία πολλούς αιώνες, πέθανε το 1177.
Αλέξιος Βρανάς

Ο Αλέξιος Βρανάς (απεβ. 1187) από τον Οικογένεια των Βρανάδων ήταν Ρωμαίος ευγενής, διαπρεπής στρατηγός που τον 12ο αι. κέρδισε σημαντική επιτυχία εναντίον των Νορμανδών. Όταν αργότερα στασίασε, αποκεφαλίστηκε.
Ειρήνη Δούκαινα Λασκαρίνα

Η Ειρήνη Δούκαινα Λασκαρίνα Ασενίνα Βατάτζαινα, βουλγαρ. Ирина Ласкарина Асенина (απεβ. 1268) από τη Δυναστεία των Βατάτζηδων ήταν βασίλισσα της Βουλγαρίας ως σύζυγος τού Κωνσταντίνου Α΄ Τιχ της Βουλγαρίας.
Ροντρίγκο Γκάλο

Ο Ροντρίγκο Γκάλο Μπρίτο (πορτογαλικά: "Rodrigo Galo Brito", 19 Σεπτεμβρίου 1986) είναι Βραζιλιάνος ποδοσφαιριστής ο οποίος αγωνίζεται ως δεξιός αμυντικός για τον Ατρόμητο.
Παντελής Θ. Κωνσταντινίδης

Ο Παντελής Θ. Κωνσταντινίδης (8 Φεβρουαρίου 1917 - 28 Ιουνίου 2013) υπήρξε πρόεδρος του Εμπορικού και Βιομηχανικού Επιμελητηρίου Θεσσαλονίκης (ΕΒΕΘ 1988-1997), πρόεδρος και επίτιμος του Συνδέσμου Βιομηχανιών Βορείου Ελλάδος (ΣΒΒΕ 1981-1985), ιδρυτής της εταιρείας παραγωγής ζυμαρικών ΜΑΚΒΕΛ και συνιδρυτής της εταιρείας παραγωγής ζυμαρικών EURIMAC AE. Ο Παντελής Κωνσταντινίδης χρημάτισε πρόεδρος της Επιτροπής Χρηματοδοτήσεων Βορείου Ελλάδος και Θράκης της ΕΤΒΑ, αντιπρόεδρος του Συνδέσμου Ελληνικών Βιομηχανιών (ΣΕΒ), αντιπρόεδρος της Κεντρικής Ένωσης Επιμελητηρίων, σύμβουλος της Τράπεζας Βιομηχανικής Ανάπτυξης (ΕΤΒΑ), μέλος των διοικητικών συμβουλίων της Τράπεζας της Ελλάδος, του Χρηματιστηριακού Κέντρου Θεσσαλονίκης, του Κέντρου Επιχειρηματικής Πολιτιστικής Ανάπτυξης Κ.Ε.Π.Α. και της Εταιρείας Ανάπτυξης Ιδιωτικών Υποδομών και ιδρυτικό μέλος και μέλος του διοικητικού συμβουλίου του Συλλόγου Φίλων Μουσικής Θεσσαλονίκης. 

Σύνδεσμος Βιομηχανιών Βορείου Ελλάδος 1915-2015, τα πρώτα εκατό χρόνια / Ευάγγελος Χεκίμογλου, Εκδότης: Θεσσαλονίκη: Σύνδεσμος Βιομηχανιών Βορείου Ελλάδος, [2015], “...978-960-88720-4-2...”
Magnitogorsk Iron and Steel Works

H Magnitogorsk Iron and Steel Works (MMK) είναι η τρίτη μεγαλύτερη εταιρεία παραγωγής χάλυβα στη Ρωσία. Βρίσκεται στην πόλη του Μαγκνιτογκόρσκ, στην Περιφέρεια Τσελιάμπινσκ.
Βικιπαίδεια στα Έρζυα

Η Βικιπαίδεια στα Έρζυα (έρζυα: Эрзянь Википедия) είναι η έκδοση της Βικιπαίδειας στη γλώσσα Έρζυα. Ξεκίνησε στις 26 Μαΐου 2008 (στο παρελθόν ήταν στον Επωαστήρα).
Τίσεχ

Ο Τίσεχ (ιρλανδικά: Taoiseach) είναι ο Πρωθυπουργός της Ιρλανδικής Δημοκρατίας και αρχηγός κυβέρνησης. 

Διορίζεται από τον Πρόεδρο έπειτα από τον διορισμό του από την Dáil Éireann, όπως λέγεται η κάτω βουλή του Oireachtas (κοινοβούλιο). Πρέπει να απολαμβάνει της υποστήριξης από την πλειοψηφία της Κάτω Βουλής, προκειμένου να παραμείνει πρωθυπουργός.

Η λέξη "taoiseach" σημαίνει αρχηγός ή ηγέτης στα ιρλανδικά και υιοθετήθηκε στο Σύνταγμα της Ιρλανδίας του 1937.

Ο βουλευτής (TD) Μιχόλ Μάρτιν είναι ο σημερινός Taoiseach, από τις 21 Ιουνίου 2020.
Κλεμάν Αντέρ

Ο Κλεμάν Αντέρ (, 2 Απριλίου 1841 – 3 Μαΐου 1925) ήταν Γάλλος εφευρέτης και μηχανικός ο οποίος γεννήθηκε στο Μυρέ του Ωτ-Γκαρόν (προάστιο της Τουλούζης), και πέθανε στην Τουλούζη. Έγινε γνωστός κυρίως για το πρωτοποριακό του έργο στην αεροπορία.
Ερίκ Μοράν

Ο Ερίκ Μοράν Αρίμπας (ισπανικά: "Erik Morán Arribas", 25 Μαΐου 1991) είναι ισπανός ποδοσφαιριστής ο οποίος αγωνίζεται ως αμυντικός μέσος για την ΑΕΚ. Τον χειμώνα του 2018 η ΑΕΚ ήρθε σε συμφωνία με την Λεγανές για την απόκτηση του Ερίκ Μοράν, ο οποίος υπέγραψε με την Ένωση συμβόλαιο συνεργασίας 3,5 ετών για 130.000 ευρώ και 10% ποσοστό μεταπώλησης. Η μεταγραφή του Μοράν ήταν απρόοπτη, καθώς προέκυψε λόγω του σοβαρού τραυματισμού του Γιάκομπ Γιόχανσον, ο οποίος αναγκάστηκε να απουσιάσει από το υπόλοιπο της σεζόν λόγω ρήξης χιαστού.
Νικολάι Ουσίκοφ

Ο Νικολάι Ουσίκοφ ("Nikolay Uchikov", γεννημένος στις 13 Απριλίου 1986) είναι πετοσφαιριστής με καταγωγή από την Βουλγαρία. Έχει ύψος 2.07 μ. και αγωνίζεται ως διαγώνιος.
Τάνια Στούπαρ-Τριφούνοβιτς

Η Τάνια Στούπαρ-Τριφούνοβιτς (σερβ: "Тања Ступар Трифуновић", Ζαντάρ, 1977) είναι Σέρβα λογοτέχνιδα από τη Βοσνία-Ερζεγοβίνη.
Μαρία Χριστίνα των Δύο Σικελιών

Η Μαρία Χριστίνα των Δύο Σικελιών ("Maria Christina delle Due Sicilie", 27 Απριλίου 1806 - 22 Αυγούστου 1878) ήταν η τέταρτη σύζυγος του Φερδινάνδου Ζ΄ της Ισπανίας.
Εμπάτης

Η ονομασία Εμπάτης αποδίδεται γενικότερα στο μεσαίο νότιο τμήμα της νήσου Σύρου, ανάμεσα στο ακρωτήριο Κατεργάκι των Χονδρών της Βάρης και στο ακρωτήριο Φωκότρυπες. Ειδικότερα Εμπάτης ή παραλία της Φάμπρικας ονομάζεται η παραλία με ωραία αμμουδιά, στην οποία καταλήγουν οι καλλιεργημένες εκτάσεις Λαγκάδα και «στου Καπέλλα». Μπροστά στο παραθαλάσσιο αυτό τμήμα βρίσκεται το ερημονήσι Άμπελος και στα ανατολικά του μία υφαλόγλωσσα με σκοπέλους.
Πέτρος Κανελλίδης

Ο Πέτρος Κανελλίδης (1846 ή 1848–1911) ήταν Έλληνας δημοσιογράφος.
Ντεοντάτ φαν ντερ Μοντ

Ο Ντεοντάτ φαν ντερ Μοντ (ολλανδικά: Deodat van der Mont, Σιντ-Τρουίντεν, 15 Μαρτίου 1582 - 24 Νοεμβρίου 1644, Αμβέρσα) ήταν Φλαμανδός ζωγράφος, αρχιτέκτονας, αστρονόμος, μηχανικός και έμπορος έργων τέχνης. Ήταν ένα από τα μέλη του στενού κύκλου του Πέτερ Πάουλ Ρούμπενς, του οποίου διετέλεσε μαθητής.
Παναγιώτης Ντούνης

Ο Παναγιώτης Ντούνης (23 Μαρτίου 1997, Μαρούσι) είναι ένας Έλληνας ποδοσφαιριστής ο οποίος αγωνίζεται ως τερματοφύλακας για τον Πανθηραϊκό.
Istanbul Sapphire

Το Istanbul Sapphire είναι ουρανοξύστης ο οποίος βρίσκεται στην επιχειρηματική ζώνη του Λεβέντ, στο Μπεσικτάς της Κωνσταντινούπολης. Με ύψος 238 μέτρων ήταν το ψηλότερο κτήριο στη Τουρκία μέχρι το 2017 και το 4ο ψηλότερο κτήριο της Ευρώπης, όταν εγκαινιάστηκε το 2010. Είναι ο πρώτος οικολογικός ουρανοξύστης της Τουρκίας. Στο κτήριο στεγάζονται διαμερίσματα και μαγαζιά πολυτελείας και το διαχειρίζεται η τουρκική εταιρία Kiler GYO. Σχεδιάστηκε από την αρχιτεκτονική εταιρία Tabanlıoğlu Architects.
Μαρί Κράγια

Η Μαρί Κράγια ή Μαρί Παλούτσα (24 Σεπτεμβρίου 1911 – 21 Νοεμβρίου 1999) ήταν Αλβανίδα τραγουδίστρια όπερας, η οποία είναι ιδιαίτερα γνωστή για την παράδοση αλβανικών λαϊκών τραγουδιών.
Σασκουεχάνα

Ο Σασκουεχάνα ή Σασκουαχάνα ("Susquehanna River") είναι μεγάλος ποταμός των βορειοανατολικών Ηνωμένων Πολιτειών Αμερικής. Με μήκος 747 χιλιομέτρων είναι ο μακρύτερος ποταμός της περιοχής της Ανατολικής Ακτής των ΗΠΑ που εκβάλλει στον Ατλαντικό Ωκεανό. Με βάση την έκταση της λεκάνης απορροής του (71.225 τ.χλμ.), είναι ο 16ος μεγαλύτερος ποταμός ολόκληρων των ΗΠΑ. Επίσης, είναι ο μακρύτερος ποταμός στις ηπειρωτικές ΗΠΑ που δεν έχει σήμερα εμπορική ποταμοπλοΐα. Η μέση παροχή του είναι 1.135 κυβικά μέτρα ανά δευτερόλεπτο (m³/sec), ενώ η μέγιστη που έχει καταγραφεί ποτέ είναι 31.998 m³/sec (στις 24 Ιουνίου 1972) και η ελάχιστη 85 m³/sec.

Ο Σασκουεχάνα σχηματίζεται από δύο κύριους κλάδους: τον Βόρειο Κλάδο, που πηγάζει από το Κούπερσταουν της πολιτείας της Νέας Υόρκης και θεωρείται παραδοσιακά από τους ομοσπονδιακούς χαρτογράφους ως ο βασικός κλάδος, και τον Δυτικό Κλάδο, που πηγάζει στη δυτική Πενσυλβάνια και ενώνεται με τον Βόρειο Κλάδο στο Νορθάμπερλαντ της ίδιας πολιτείας.

Η λεκάνη απορροής του Σασκουεχάνα περιλαμβάνει σχεδόν το μισό της εκτάσεως της Πενσυλβάνια και περιέχει τμήματα του Οροπεδίου Αλλέγκενι των Απαλαχίων. Αφού διανύσει την αγροτική «καρδιά» της νοτιοανατολικής Πενσυλβάνια, ο ποταμός εισέρχεται στο Μέριλαντ και αμέσως μετά χύνεται στον βόρειο μυχό του Κόλπου Τσέσαπηκ του Ατλαντικού, ανάμεσα στην κωμόπολη Πέρυβιλ και στη μικρή πόλη Χάβρα Ντιγκρέις, παρέχοντας το ήμισυ της συνολικής εισόδου γλυκού νερού στον κόλπο. Ο Τσέσαπηκ αποτελεί τον ποταμόκολπο του Σασκουεχάνα.
Μιχαήλ Στρυφνός

Ο Μιχαήλ Στρυφνός (άκμασε π. 1190-1203) ήταν ένας υψηλόβαθμος αξιωματικός της Ρωμανίας, κατά τη δυναστεία των Αγγέλων.
Ο Εκπαιδευτής της Χελώνας

μικρογραφία|280px|Ο πίνακας
Ο Εκπαιδευτής της Χελώνας (Τουρκικά: "Kaplumbağa Terbiyecisi") είναι ένας πίνακας του Οσμάν Χαμντί Μπέη που δημιουργήθηκε το 1906 και το 1907 (δύο εκδόσεις). Το 2004 πωλήθηκε για 3,5 εκατομμύρια δολάρια και σήμερα εκτίθεται στο Μουσείο Πέρα της Κωνσταντινούπολης.

Στον πίνακα, ο Οσμάν Χαμντί Μπέη σατιρίζει τις αργές και αναποτελεσματικές προσπάθειες μεταρρύθμισης της Οθωμανικής Αυτοκρατορίας μέσω των προσπαθειών ενός αναχρονιστικού ιστορικού χαρακτήρα για την εκπαίδευση των χελωνών. Ο πίνακας απεικονίζει έναν ηλικιωμένο άνδρα στην παραδοσιακή οθωμανική θρησκευτική φορεσιά που προηγήθηκε της εισαγωγής των φεσιών και της εξάπλωσης του δυτικού στυλ φορέματος με τις μεταρρυθμίσεις Τανζιμάτ στα μέσα του 19ου αιώνα. Κρατάει ένα παραδοσιακό φλάουτο με το οποίο προσπαθεί να εκπαιδεύσει τις χελώνες στα πόδια του.
Ader Éole

Το Ader Éole, ή αλλιώς Avion, ήταν πρώιμο ατμοκίνητο αεροσκάφος το οποίο κατασκευάστηκε από τον Κλεμάν Αντέρ τη δεκαετία του 1890 και έλαβε το όνομά του από τον αρχαίο Έλληνα και Ρωμαίο θεό του ανέμου Αίολο.
Πρωθυπουργός της Γροιλανδίας

Ο Πρωθυπουργός της Γροιλανδίας (γροιλανδικά: Naalakkersuisut siulittaasuat}}, κυριολεκτικά: "Αρχηγός της Κυβέρνησης"; ), επίσημη αναφορά ως Premier, είναι ο αρχηγός της κυβέρνησης (Naalakkersuisut) της Γροιλανδίας, που αποτελεί αυτόνομη χώρα εντός του Βασιλείου της Δανίας. Σημερινός πρωθυπουργός είναι ο Κιμ Κίλσεν από το κόμμα Σιουμούτ. Ο Πρωθυπουργός είναι συνήθως ο αρχηγός του κόμματος που διαθέτει την πλειοψηφία στο Κοινοβούλιο της Γροιλανδίας. Ο Γιόναταν Μότζφελντ ήταν ο πρώτος πρωθυπουργός μετά την απόκτηση αυτοδιοίκησης το 1979.
Θεόδωρος Στυππειώτης

Ο Θεόδωρος Στυππειώτης (άκμασε μέσα 12ου αι.) ήταν ένας υψηλόβαθμος γραφειοκράτης της Βυζαντινής Αυτοκρατορίας και μέλος της αυλής του Μανουήλ Α΄ Κομνηνού, αρχικά ως βασιλικός γραμματέας και κατόπιν ως «μεσάζων» (πρωθυπουργός).
Ιωάννης Σπυριδωνάκης

Ο Ιωάννης Σπυριδωνάκης (άκμασε π. 1195-1201) ήταν Βυζαντινός κυβερνήτης και στασιαστής στην περιοχή της Μακεδονίας, κατά τη βασιλεία του Αλεξίου Γ΄ Αγγέλου (1195-1203).
Μαρία Βιττόρια νταλ Πότσο ντε λα Κιστέρνα

Η Μαρία Βιττόρια νταλ Πότσο ντε λα Κιστέρνα ("Maria Vittoria dal Pozzo della Cisterna", 9 Αυγούστου 1847 – 8 Νοεμβρίου 1876) ήταν η σύζυγος του βασιλιά Αμεδαίου της Ισπανίας.
La casa de papel

Η τέλεια ληστεία (πρωτότυπος ισπανικός τίτλος: "La casa de papel", "μετάφραση: Το χάρτινο σπίτι") είναι ισπανική τηλεοπτική σειρά που αρχικά προβλήθηκε από τις 2 Μαΐου μέχρι τις 23 Νοεμβρίου του 2017 στο ισπανικό κανάλι Antena 3 με συνολικά 15 επεισόδια. Το Netflix αγόρασε τη σειρά αργότερα και ξεκίνησε την προβολή της τον Δεκέμβριο του 2017, έτσι το κοινό της αυξήθηκε κατακόρυφα και έγινε η πιο δημοφιλής μη αγγλόφωνη σειρά στην ιστορία του Netflix ενώ εμφανίζεται 199η ανάμεσα στις πιο δημοφιλείς σειρές στις προτιμήσεις του κοινού στο IMDb. Το Netflix, μετά τη μεγάλη επιτυχία της σειράς, αποφάσισε να δημιουργήσει και δεύτερο κύκλο χωρισμένο σε δύο μέρη, όπως και ο πρώτος. Έτσι, στις 19 Ιουλίου του 2019 έκανε πρεμιέρα στη διαδικτυακή υπηρεσία Netflix ο δευτερος κύκλος με το τρίτο μέρος της σειράς. Στις 3 Απριλίου 2020 έκανε πρεμιέρα το 4ο μέρος, ενώ έχει ανακοινωθεί ότι η σειρά θα συνεχιστεί και για το 5ο μέρος.

Εκτός από το τραγούδι των τίτλων "My life is going on", που τραγουδάει η Cecilia Krull, συχνά ακούγεται κατά τη διάρκεια πολλών σκηνών το τραγούδι-ύμνος της ιταλικής Αντίστασης στον Β' Παγκόσμιο Πόλεμο "Bella ciao."
Ασίνη Μεσσηνίας

Η Ασίνη Μεσσηνίας (), ήταν αρχαία πόλη της Ελλάδας και της Μεσσηνίας, η οποία βρισκόταν στη θέση της σημερινής κωμόπολης της Κορώνης. Με την ίδια ονομασία υπήρξε, από το 1835 ως το 1981 και παλαιός μικρός οικισμός - χωριό, το οποίο σήμερα αποτελεί προάστιο - συνοικία της Κορώνης.
Φίλινα

Η Φίλινα, χορεύτρια από τη Λάρισα, ήταν η δεύτερη σύζυγος του βασιλιά Φίλιππου Β΄ της Μακεδονίας και μητέρα τού Φίλιππου Γ΄ του επονομαζόμενου Αρριδαίου, ετεροθαλούς αδελφού τού Αλεξάνδρου Γ΄ του Μεγάλου.
Φώτης Παπαφώτης

Ο Φώτης Παπαφώτης (1934-2019) ήταν βετεράνος του κυπριακού αγώνα της περιόδου 1954-1959 και συνταξιούχος εκπαιδευτικός. Διετέλεσε στέλεχος της ΕΟΚΑ (τομεάρχης Καρπασίας) και αργότερα της ΕΣΕΑ (πολιτικού σκέλους της ΕΟΚΑ Β΄).
BurgerTime

Το BurgerTime (ιαπωνικά: バーガータイム, Χέπμπορν: "Bāgātaimu") είναι βιντεοπαιχνίδι arcade του 1982 που δημιουργήθηκε από την Data East, αρχικά για το DECO Cassette System. Ο παίκτης αναλαμβάνει τον ρόλο του σεφ Peter Pepper, ο οποίος πρέπει να περπατήσει πάνω από υλικά χάμπεργκερ που είναι τοποθετημένα σε ένα λαβύρινθο από πλατφόρμες, ενώ αποφεύγει τους εχθρούς που τον κυνηγούν.

Το παιχνίδι κυκλοφόρησε στις Ηνωμένες Πολιτείες από την Bally Midway. Επίσης, η Data East κυκλοφόρησε τη δική της εκδοχή του παιχνιδιού στις ΗΠΑ μέσω του DECO Cassette System.

Ο γνήσιος ιαπωνικός τίτλος παιχνιδιού είναι "Hamburger" (ハンバーガー), αλλά άλλαξε εκτός Ιαπωνίας, για να αποφευχθούν προβλήματα σχετικά με πνευματικά δικαιώματα. Ο τίτλος "BurgerTime" χρησιμοποιήθηκε σε όλο τον δυτικό κόσμο, αλλά και στα ιαπωνικά ports και sequels του παιχνιδιού. Όταν η Data East χρεοκόπησε το 2003, η G-Mode αγόρασε μεγαλύτερο μέρος της ιδιοκτησίας της, συμπεριλαμβανομένων των "BurgerTime", "BurgerTime Deluxe", "Super BurgerTime" και "Peter Pepper's Ice Cream Factory".
Φάνι Μπλάνκερς-Κοέν

Η Φάνι Μπλάνκερς-Κοέν ("Francina Elsje Blankers-Koen", 26 Απριλίου 1918 – 25 Ιανουαρίου 2004) ήταν Ολλανδή αθλήτρια, περισσότερο γνωστή για τα τέσσερα χρυσά μετάλλια που κέρδισε στους Θερινούς Ολυμπιακούς Αγώνες του 1948 στο Λονδίνο. Ήταν τότε 30 ετών και μητέρα δυο παιδιών όταν συμμετείχε στους Αγώνες. Οι επιδόσεις της τής χάρισαν το ψευδώνυμο "Flying Housewife" (Ιπτάμενη νοικοκυρά) και έγινε η πιο δημοφιλής αθλήτρια στους Αγώνες.

Είχε ξεκινήσει την επαγγελματική ενασχόλησή της με τον στίβο το 1935 και συμμετείχε για πρώτη φορά στους Θερινούς Ολυμπιακούς Αγώνες του 1936 στο Βερολίνο. Παρόλο που οι διεθνείς αγώνες διακόπηκαν λόγω του Β' Παγκόσμιο Πόλεμο, η Μπλάνκερς-Κοέν κατέκτησε αρκετά παγκόσμια ρεκόρ κατά την διάρκεια εκείνης της περιόδου, σε αθλήματα όπως άλμα εις μήκος, άλμα εις ύψος, γρήγορο τρέξιμο και τρέξιμο μετ' εμποδίων.

Πέρα από τα τέσσερα ολυμπιακά της μετάλλια, κέρδισε πέντε ευρωπαϊκά μετάλλια και 58 ολλανδικά πρωταθλήματα και ξεπέρασε 12 παγκόσμια ρεκόρ - το τελευταίο ρεκόρ το 1951 στο πένταθλο, σε ηλικία 33 ετών. Αποσύρθηκε από τον στίβο το 1955 και έγινε προπονήτρια της γυναικείας ομάδας στίβου της Ολλανδίας. Το 1999 ψηφίστηκε "Γυναίκα Αθλήτρια του Αιώνα" από την International Association of Athletics Federations (IAAF). Οι νίκες της στους Ολυμπιακούς Αγώνες την βοήθησαν να μειώσει την πεποίθηση πως η ηλικία και η μητρότητα ήταν εμπόδια στην επιτυχία των γυναικών αθλητριών.
Τάλις Ομπέντ Μόουζες

Ο Τάλις Ομπέντ Μόουζες (Tallis Obed Moses, Τάλις Ωβήδ Μωυσής,  24 Οκτωβρίου 1954-) είναι πάστορας από το Βανουάτου και ο Πρόεδρος του Βανουάτου από τις 6 Ιουλίου 2017.
Έσμον Σάιμον

O Έσμον Σάιμον (Esmon Saimon, αναφέρεται και ως Esmon Sae (28 Οκτωβρίου 1955-), είναι πολιτικός από το Βανουάτου. Έγινε Πρόεδρος του Κοινοβουλίου στις 11 Φεβρουαρίου 2016 και υπηρέτησε ως υπηρεσιακός Πρόεδρος του Βανουάτου από τις 17 Ιουνίου 2017 ως τις 6 Ιουλίου 2017 μετά τον θάνατο του Μπόλντουιν Λόνσντεϊλ.
Bankers Life Fieldhouse

Το Bankers Life Fieldhouse είναι ένα κλειστό στάδιο που βρίσκεται στην Ιντιανάπολις, Ιντιάνα των ΗΠΑ. Είναι η έδρα των Ιντιάνα Πέισερς του NBA και των Ιντιάνα Φιβερ του WNBA. Στο γήπεδο επίσης διοργανώνονται κολεγιακοί αγώνες καλαθοσφαίρισης, συναυλίες και αγώνες Χόκεϊ επί πάγου.
Τα εγκαίνια έγιναν τον Νοέμβριο του 1999 με το όνομα Conseco Fieldhouse και αντικατέστησε το Market Square Arena που ήταν η πρώην έδρα των Ιντιάνα Πέισερς. Τα δικαιώματα ονομασίας δόθηκαν στην Conseco, μια εταιρία οικονομικών με έδρα την Ιντιάνα. Τον Μάιο του 2010 η εταιρία μετονομάστηκε σε CNO Financial Group όμως δεν άλλαξε το όνομα του γηπέδου. Τον Δεκέμβριο του 2011 αποφάσισε η εταιρία να αλλάξει το όνομα του γηπέδου και έγινε Bankers Life Fieldhouse. Η εταιρία γνωστοποίησε στις 13 Μαρτίου 2018 πως δεν θα ανανεώσει το συμβόλαιό της το οποίο λήγει στις 30 Ιουνίου 2019.
Σάρα Σαλκαχάζι

Η Οσία Σάρα Σαλκαχάζι, SSS (ουγγρικά: "Sára Salkaházi", 11 Μαΐου 1899 - 27 Δεκεμβρίου 1944) ήταν Ουγγαρέζα καλόγρια της ρωμαιοκαθολικής εκκλησίας, η οποία έσωσε κατά προσέγγιση τη ζωή 100 Εβραίων, κατά τη διάρκεια του Δευτέρου Παγκοσμίου Πολέμου. Κατηγορήθηκε και εκτελέστηκε με συνοπτικές διαδικασίες, από το ναζιστικό ουγγρικό κόμμα Nyilaskeresztes Párt. Το 2006, έγινε η οσιοποίησή της.
Νασιντέ Γκιοζντέ Ντουρμούς

Η Νασιντέ Γκιοζντέ Ντουρμούς (τουρκικά: Naşide Gözde Durmuş,γεννηθείσα το 1985 στη Σμύρνη) είναι τουρκάλα επιστήμονας και γενετιστής.

Η έρευνά της επικεντρώνεται στη νανοτεχνολογία και τις εφαρμογές της μικροτεχνολογίας σε θέματα υγείας που απειλούν τον κόσμο, όπως ο καρκίνος και η αντίσταση στα αντιβιοτικά. Το MIT Technology Review την απαριθμεί στην κατηγορία των "πρωτοπόρων" στο φύλλο "Καινοτόμοι επιχειρηματίες Κάτω των 35 ετών", ως μια από τους 35 νέους ηγέτες μέσα στο 2015.
Σέλμα Ριζά

Η Σέλμα Ριζά (τουρκικά: "Selma Rıza", 5 Φεβρουαρίου 1872 – 5 Οκτωβρίου 1931) ήταν η πρώτη Τουρκάλα γυναίκα δημοσιογράφος. Ήταν επίσης ένας από τους πρώτους συγγραφείς μυθιστορημάτων της Τουρκίας. Μετά τον θάνατό της, οι συγγενείς της πρόσθεσαν το επώνυμο Φερατσελί (τουρκικά: Feraceli), και ως εκ τούτου μερικές φορές είναι επίσης γνωστή ως "Σέλμα Ριζά Φερατσελί".
Άιλα Ερντουράν

Η Άιλα Ερντουράν (γεννηθείσα στις 22 Σεπτεμβρίου 1934 στη Κωνσταντινούπολη), είναι τουρκάλα βιολίστρια. Ήταν μαθήτρια του Καρλ Μπεργκέρ και έκανε το πρώτο της ρεσιτάλ όταν ήταν 10 ετών. Στη συνέχεια πήγε για να σπουδάσει στο Διεθνές Ωδείο του Παρισιού από το 1946 έως το 1951, υπό τον Μπενεντέτι και τον Μπενβενούτι. Μετά την αποφοίτησή της πήγε στις Ηνωμένες Πολιτείες, όπου και έμεινε μέχρι το 1955 και σπούδασε με τον Ιβάν Γκαλαμιάν και τον Τσίνο Φραντσεσκάτι.

Από το 1957 έως το 1958, η Ερντουράν σπούδασε υπό την επίβλεψη του Νταβίντ Όιστραχ στο Ωδείο της Μόσχας.

Η καριέρα της ως καθηγήτρια βιολιού διήρκεσε μεταξύ του 1973 και του 1990 στην Ελβετία, συμπεριλαμβανομένης των τάξεων μάστερ της στο Ωδείο της Λωζάνης.

Η Ερντουράν κέρδισε τον τίτλο του λαϊκού καλλιτέχνη, το 1971. Έχει επίσης λάβει το χρυσό μετάλλιο από το Ίδρυμα Σεβντά Τσενάπ και Μουσικής με έδρα την Άγκυρα. Κέρδισε το πέμπτο βραβείο στον Διαγωνισμό Βιολιού Χένρικ Βιενιάβσκι το 1957, το βραβείο Χάριετ Κόεν-Όλγα Βερίνεϊ το 1964, και το βραβείο Μπετόβεν Βραβείο της Ολλανδίας το 1970.

Έκανε εμφανίσεις με μεγάλες ορχήστρες όπως η Συμφωνική του Λονδίνου, η Suisse Romande, η RIAS του Βερολίνου, η Προεδρική Συμφωνική Ορχήστρα, και η Τσεχική Φιλαρμονική. Συνεργάστηκε με διάφορους συνθέτες, όπως οι Έρνεστ Ανσέρμετ, Κάρελ Ανσέρλ, Πολ Κλέτσκι, Γκενάντι Ροζντετσβένσκι, Ζαν Φουρνέτ, Μισέλ Πλασσόν και Άρμιν Τζόρνταν. Έχει δώσει συναυλίες σε διάφορες χώρες μεταξύ των οποίων στην Νότια Κορέα, στις ΗΠΑ, στον Καναδά, στην Ινδία, στη Ρωσία, στο Αζερμπαϊτζάν και στην Τουρκίας καθώς και σε χώρες της Αφρικής και της Μέσης Ανατολής. Έκανε πρεμιέρα στο κοντσέρτο βιολιού του Ουλβί Τσεμάλ Ερκίν το 1958, που διενεργήθηκε από τον ίδιο, στο Βέλγιο. Η Ερντουράν, επίσης απέδωσε το κοντσέρτο βιολιού Σιμπέλιους με την Ορχήστρα Suisse Romande, που καθοδηγήθηκε από τον Έρνεστ Ανσέρμετ, με αφορμή την 100η επέτειο του Σιμπέλιους στη Γενεύη. Οι παραστάσεις μεταδόθηκαν στο ραδιόφωνο στην Αγγλία, τη Γερμανία, τη Βραζιλία, τη Βουλγαρία, τη Ρωσία, την Πολωνία, την Ολλανδία, τις ΗΠΑ και άλλες χώρες. Η Ερντουράν είχε εμφανίσεις ντουέτου με αξιόλογους μουσικούς όπως ο Γεχούντι Μενουχίν, τον Χένρικ Σέρινγκ, το Κουαρτέτο Εγχόρδων της Ναβάρρας, τον Ιγκόρ και Βαλέρι Όιστραχ, τον Βίκτορ Πικάιζεν, τον Γκι Φαλότ, και τον Μιετσισλάβ Βάινμπεργκ.
Συργιάννης Παλαιολόγος

Ο Συργιάννης Παλαιολόγος Φιλανθρωπινός (π. 1290 - 1334) ήταν αριστοκράτης και στρατηγός στη Ρωμανία μεικτής Ελληνικής και Κουμανικής καταγωγής, που ενεπλάκη στον πρώτο εμφύλιο μεταξύ των Παλαιολόγων Ανδρονίκου Β΄ και Ανδρονίκου Γ΄ Αυτοκρατόρων των Ρωμαίων. Πιστός μόνο στον εαυτό του και στις φιλοδοξίες του, άλλαξε συμμαχίες αρκετές φορές και στο τέλος κατέκτησε μεγάλο μέρος της Μακεδονίας για τον Στέφανο Δ΄ Δουσάν της Σερβίας, ώσπου φονεύθηκε από τους Ρωμαίους.
Αλέξιος Απόκαυκος

Ο Αλέξιος Απόκαυκος (τέλη 13ου αι. – 1345) ήταν ηγετική μορφή πολιτικού του Βυζαντίου και "μέγας δούκας" (ναύαρχος) κατά τις βασιλείες των Παλαιολόγων Αδρονίκου Γ΄ και Ιωάννη Ε΄ Αυτοκρατόρων των Ρωμαίων. Αν και όφειλε την άνοδό του στον Ιωάννη ΣΤ΄ Καντακουζηνό, έγινε -μαζί με τον Πατριάρχη Ιωάννη ΙΔ΄ Καλέκα- ένας από τους ηγέτες της μερίδας του Ιωάννη Ε΄ κατά τον δεύτερο εμφύλιο 1341-47, εναντίον του κάποτε ευεργέτη του. Όταν πήγε να επιθεωρήσει μία νέα φυλακή, οι πολιτικοί κρατούμενοι εκεί τον λιντσάρησαν, ώσπου απεβίωσε.
Όνορ Μπλάκμαν

Η Όνορ Μπλάκμαν (αγγλικά: "Honor Blackman", 22 Αυγούστου 1925 – 5 Απριλίου 2020) ήταν Αγγλίδα ηθοποιός του κινηματογράφου και της τηλεόρασης, με πιο γνωστούς ρόλους αυτόν της Κάθυ Γκέιλ στο τηλεοπτικό σήριαλ "Οι Εκδικητές" 
(1962-1964), της Πούσυ Γκάλορ στην ταινία "Τζέιμς Μποντ, Πράκτωρ 007 εναντίον Χρυσοδάκτυλου" (1964) και της θεάς Ήρας στην ταινία "Ο Ιάσων και οι Αργοναύτες" (1963).

Η Μπλάκμαν γεννήθηκε στη συνοικία Πλάστω του Ανατολικού Λονδίνου και ήταν κόρη του στατιστικολόγου δημόσιου υπαλλήλου Φρέντερικ Μπλάκμαν και της συζύγου του Έντιθ Ελίζα, το γένος Στόουκς (Stokes). Για τα 15α γενέθλιά της, οι γονείς της έκαναν δώρο μαθήματα υποκριτικής στη Μουσική και Δραματική Σχολή Γκύλντχωλ. Τελείωσε τη σχολή αυτή εργαζόμενη ταυτοχρόνως σε υπαλληλική θέση του Δημοσίου. Μετά την αποφοίτησή της, το 1947, εμφανίσθηκε στο θεατρικό έργο "Η τυφλή Θεά".

Η Όνορ Μπλάκμαν πέθανε στο Λούις του Ανατολικού Σάσσεξ σε ηλικία 94 ετών.
Μανουήλ Άγγελος Φιλανθρωπηνός

Ο Μανουήλ Άγγελος Φιλανθρωπηνός (άκμασε στα τέλη του 14ου αι.) από την Οικογένεια Φιλανθρωπηνών ήταν ευγενής στη Ρωμανία με τον υψηλό τίτλο του "Καίσαρος". Έγινε, ως υποτελής των Ρωμαίων, κυβερνήτης της Θεσσαλίας π. από το 1390 ως την κατάκτησή της από τους Οθωμανούς του 1393.
Μιχαήλ Δούκας Γλαβάς Ταρχανειώτης

Ο Μιχαήλ Δούκας Γλαβάς Ταρχανειώτης ή Μιχαήλ Ταρχανειώτης Γλαβάς (π. 1235 – μετά το 1304) ήταν σημαντικός Βυζαντινός αριστοκράτης και στρατηγός. Υπηρέτησε υπό τους αυτοκράτορες Μιχαήλ Η΄ Παλαιολόγο και Ανδρόνικο Β΄ Παλαιολόγο στα Βαλκάνια, πολεμώντας εναντίον της Δεύτερης Βουλγαρικής Αυτοκρατορίας, της Σερβίας, των Ανδεγαυών της Νεαπόλεως και του Δεσποτάτου της Ηπείρου. Είναι επίσης γνωστός ως χρηματοδότης και αναστηλωτής αριθμού εκκλησιών, μεταξύ άλλων της Μονής Παμμακάριστου στην Κωνσταντινούπολη, όπου και ετάφη.
Κωνσταντίνος Δούκας Νεστόγγος

Ο Κωνσταντίνος Δούκας Νεστόγγος (άκμασε 1280-1307) ήταν Βυζαντινός αριστοκράτης και αυλικός.
Λέων Καλόθετος

Ο Λέων Καλόθετος (άκμασε 1315-1363) ήταν κυβερνήτης επαρχίας στη Ρωμανία.
Πρόχορος Κυδώνης

Ο Πρόχορος Κυδώνης (π. 1300 - π. 1369) ήταν μοναχός, θεολόγος και γλωσσολόγος. Υπέρμαχος της Δυτικής Αριστοτελικής σκέψης, μετέφρασε από τα Λατινικά έργα των Σχολαστικών. Αυτό τον έφερε σε σύγκρουση με τον Ησυχασμό, την κυρίαρχη σχολή της Ορθόδοξης μυστικής θεολογίας και τον πιο σφοδρό αμύντορά της, τον Γρηγόριο Παλαμά.
Αλέξιος Λάσκαρης

Ο Αλέξιος Λάσκαρης (άκμασε στις αρχές του 13ου αι.) από τη Δυναστεία των Λασκαριδών ήταν, μαζί με τον Ισαάκιο, αδελφός των Κωνσταντίνου ΙΑ΄ και Θεοδώρου Α΄ Αυτοκρατόρων των Ρωμαίων. Δεν αποδέχθηκαν τη διαδοχή από τον Ιωάννη Γ΄ Βατάτζη και του εναντιώθηκαν, αλλά ο Ιωάννης Γ΄ τους νίκησε με τον στρατό του και τους τύφλωσε.
Δημήτριος Δούκας Καβάσιλας

O Δημήτριος Δούκας Καβάσιλας (άκμασε 1347-1387) ήταν ανώτερος αξιωματούχος και μεγιστάνας στη Βυζαντινής αυτοκρατορίας, κατά το β΄ ήμισυ του 14ου αι.
Ισαάκιος Λάσκαρης

Ο Ισαάκιος Λάσκαρης (άκμασε στις αρχές του 13ου αι.) από τη Δυναστεία των Λασκαριδών ήταν, μαζί με τον Αλέξιο, αδελφός των Κωνσταντίνου ΙΑ΄ και Θεοδώρου Α΄ Αυτοκρατόρων των Ρωμαίων. Δεν αποδέχθηκαν τη διαδοχή από τον Ιωάννη Γ΄ Βατάτζη και προσπάθησαν με στρατό από Λατίνους να τον ανατρέψουν, αλλά ο Ιωάννης Γ΄ τους νίκησε αποφασιστικά και τους τύφλωσε.
Γεώργιος Μετοχίτης

O Γεώργιος Μετοχίτης (π. 1250 - 1328) ήταν αρχιδιάκονος στην Κωνσταντινούπολη κατά τη δεκαετία του 1270 και τις αρχές αυτής του 1280. Έγινε σημαντικός, θερμός υποστηρικτής της ένωσης των Εκκλησιών, όπως αυτή είχε αποφασιστεί το 1274 στη Λυών.
Σατορί

Το Σατορί () είναι περιοχή νότια των Βερσαλλιών στη Γαλλία. Είναι γνωστή για τις στρατιωτικές εγκαταστάσεις της.
Ιωάννης Πετραλίφας

Ο Ιωάννης Πετραλίφας (απεβ. π. 1227) ήταν ευγενής στη Ρωμανία. Έγινε κυβερνήτης της Θεσσαλίας και της Μακεδονίας στα τέλη 12ου - αρχές 13ου αι. με τον βαθμό του σεβαστοκράτορος.
Μανουήλ Κομνηνός Ραούλ

Ο Μανουήλ Κομνηνός Ραούλ (άκμασε π. 1258-1280) από την Οικογένεια Ραούλ ήταν αριστοκράτης και αξιωματούχος στη Βυζαντινής αυτοκρατορίας.
Κρις Λόουελ

Ο Κρις Λόουελ ("Christopher Lowell", 17 Οκτωβρίου 1984) είναι Αμερικανός ηθοποιός της τηλεόρασης και του κινηματογράφου. Ενσάρκωσε τον ρόλο του Stosh "Piz" Piznarski στην δραματική ταινία "Veronica Mars" και τον φανταστικό χαρακτήρα του William "Dell" Parker στην ταινία "Private Practice", η οποία βασίστηκε στο "Grey's Anatomy".

|}
Όστιν Στόγουελ

Ο Όστιν Στόγουελ (Austin Stowell, 24 Δεκεμβρίου 1984) είναι Αμερικανός ηθοποιός. Είναι γνωστός για τους ρόλους του στις ταινίες "Dolphin Tale", "Dolphin Tale 2", "Love and Honor" (2013), "Whiplash" (2014) και στην ταινία του Στήβεν Σπίλμπεργκ "Bridge of Spies" (2015).
Λίαμ Χέμσγουορθ

Ο Λίαμ Χέμσγουορθ (Liam Hemsworth, 13 Ιανουαρίου 1990) είναι Αυστραλός ηθοποιός. Ενσάρκωσε τον Josh Taylor στην σαπουνόπερα "Neighbours" και τον Marcus στην τηλεοπτική σειρά "The Elephant Princess". Στον αμερικανικό κινηματογράφο, ο Χέμσγουορθ πρωταγωνίστησε στην ταινία "The Last Song" (2010), στην κινηματογραφική σειρά "The Hunger Games" (2012–2015) και στην ταινία "Independence Day: Resurgence" (2016).

Τα μεγαλύτερα αδέρφια του Χέμσγουορθ, Λουκ και Κρις, είναι επίσης ηθοποιοί.
Ιάκωβος Μορ Στιούαρτ

Ο Ιάκωβος Μορ Στιούαρτ ή Ιάκωβος ο Παχύς (Σκωτσ. Γαελικά : "Seamas Mór" περί το 1400 - 1429) ήταν ο μικρότερος γιος του Μέρντοχ Στιούαρτ δούκα του Όλμπανι και της Ισαβέλλας, κόμισσας του Λέννοξ. Ο πατέρας του και οι δυο μεγαλύτεροι αδελφοί του εκτελέστηκαν για προδοσία από τον Ιάκωβο Α΄ της Αγγλίας (1425), ο Ιάκωβος την ίδια εποχή επαναστάτησε εναντίον του βασιλιά, κατέλαβε την πόλη του Νταμπάρτον και σκότωσε την φρουρά του κάστρου. Οι επιτυχίες του κράτησαν πολύ λίγο, στην συνέχεια δραπέτευσε στην Ιρλανδία και έζησε μέχρι τον θάνατο του στην εξορία. 

Το 1429 άρχισε τις ετοιμασίες για δεύτερη επανάσταση εναντίον του βασιλιά της Σκωτίας με έναν στόλο έτοιμο να αποπλεύσει από την Ιρλανδία για "να διεκδικήσει τον θρόνο" αλλά πέθανε πρόωρα πρίν ξεκινήσει την προσπάθεια. Ο μεγαλύτερος γιος του Ιακώβου Μαρ Στιούαρτ Ιάκωβος "Μπέγκ" Στιούαρτ δέχτηκε συγχώρεση από τον βασιλιά και επέστρεψε στην Σκωτία, είναι ο γενάρχης των "Στιούαρτ του Άρντβορλιτς" που καταγράφονται στο έργο του Γουόλτερ Σκοτ "Ένας Θρύλος του Μοντρόουζ". Ο αδελφός του Ιακώβου Γουόλτερ που εκτελέστηκε το 1425 άφησε έναν γιο τον Άντριου Στιούαρτ, 1ο λόρδο του Αβοντάλ που έγινε "Καγκελάριος της Σκωτίας" και ήταν στην συνοδεία του Ιακώβου Γ΄ της Σκωτίας. Δεν είναι γνωστά πολλά για τον Ιάκωβο μέχρι την εποχή που έγινε η σύλληψη του πατέρα του και του μεγαλύτερου αδελφού του Αλέξανδρου για προδοσία από το Κοινοβούλιο που συνεκλήθη στις 9 Μαΐου. Η περιουσία της οικογένειας στο "κάστρο του Ντάουν" και στο "Παλάτι του Φώκλαντ" κατασχέθηκαν, ο πατέρας του και οι δυο αδελφοί του φυλακίστηκαν.
Ντιλχάν Εργιούρτ

Η Ντιλχάν Εργιούρτ (29 Νοεμβρίου 1926, Σμύρνη - 13 Σεπτεμβρίου 2012, Άγκυρα) ήταν Τουρκάλα αστροφυσικός.

Ήταν μια επιστήμονας που συνέβαλε στην έρευνα και την εξέλιξη της αστρονομίας.

Από το 1961 έως το 1973, ήταν ο πρώτος τούρκος επιστήμονας στο Τεχνικό Πανεπιστήμιο της Μέσης Ανατολής που έλαβε μια θέση στη NASA. Ίδρυσε το τμήμα αστροφυσικής στο Τεχνικό Πανεπιστήμιο της Μέσης Ανατολής και ήταν ο πρύτανης του τμήματος Επιστημών και Λογοτεχνίας του Πανεπιστημίου από το 1988 έως το 1993.
Μέρντοχ Στιούαρτ

Ο Μέρντοχ Στιούαρτ, δούκας του Όλμπανυ (Σκωτ. Γαελικά : "Muireadhach Stiubhart" 1362 - 24 Μαΐου 1425) επιφανής Σκωτσέζος ευγενής ήταν γιος του Ροβέρτου Στιούαρτ, δούκα του Όλμπανυ και της Μαργαρίτας Γκράχαμ κόμισσας του Μέντεθ, εγγονός του Ροβέρτου Β΄ της Σκωτίας του πρώτου βασιλιά από τον Οίκο των Στιούαρτ. Το 1389 έγινε δικαστής βόρεια του Φορθ, συνελήφθη στην "μάχη του Χόμιλντον Χιλλ" (1402) και πέρασε 12 χρόνια αιχμάλωτος στην Αγγλία. Μετά τον θάνατο του πατέρα του (1420) την ίδια εποχή που ο Ιάκωβος Α΄ της Σκωτίας ήταν αιχμάλωτος των Άγγλων ο Μέρντοχ ήταν αντιβασιλιάς της Σκωτίας μέχρι την εποχή που ο βασιλιάς πλήρωσε τα λύτρα του και επέστρεψε (1424). Αμέσως μετά την επίσημη σττέψη του Ιακώβου (1425) ο Μέρντοχ εισήλθε σε δίκη με την κατηγορία της εσχάτης προδοσίας και εκτελέστηκε μαζί με τους δυο γιους του, ο γιος του Ιάκωβος ο Παχύς δραπέτευσε στο Άντριμ στην Ιρλανδία όπου και πέθανε (1429). Η σύζυγος του Μέρντοχ Στιούαρτ επέζησε πολύ ακόμα και μετά την δολοφονία του Ιακώβου Α΄ πήρε πίσω τους τίτλους και την περιουσία της. Ο πατέρας του ήταν αντιβασιλιάς της Σκωτίας με τρεις συνεχόμενους βασιλείς Ροβέρτο Β΄, Ροβέρτο Γ΄ και Ιάκωβο Α΄. Ο Μέρντοχ Στιούαρτ πήρε τους τίτλους του "κόμη του Μέντεθ" (1361), "κόμη του Φάιφ" (1372) "κόμη του Μπάκαν" (1406) και "κόμη του Άθολ" με πολλά πλούτη και εδάφη, ήταν ένας από τους ισχυρούς διεκδικητές του θρόνου της Σκωτίας.

Η πατρική του οικογένεια ήταν πολυμελής με 8 αδελφές :

*Λαίδη Τζάνετ Στιούαρτ
*Λαίδη Μαρία Στιούαρτ
*Λαίδη Μαργαρίτα Στιούαρτ
*Λαίδη Ιωάννα Στιούαρτ
*Λαίδη Βεατρίκη Στιούαρτ
*Λαίδη Ίζομπελ Στιούαρτ
*Λαίδη Μάρτζερυ Στιούαρτ

Η μητέρα του πέθανε (1380) και ο πατέρας του παντρεύτηκε σε δεύτερο γάμο του Μυριέλλα Κιθ με την οποία απέκτησε άλλα τέσσερα ετεροθαλή αδέλφια με μεγαλύτερο τον Ιωάννη Στιούαρτ, 2ο κόμη του Μπάκαν (1381–1424).
Ντέιβιντ Γούνταρντ

Ο Ντέιβιντ Γούνταρντ (αγγλικά: "David Woodard", Σάντα Μπάρμπαρα (Καλιφόρνια), 6 Απριλίου 1964) είναι Αμερικανός συγγραφέας και μαέστρος. Κατά την διάρκεια της δεκαετίας του 1990 δημιούργησε τον όρο «prequiem», μια σύνθεση πρώιμου ρέκβιεμ, για να περιγράψει την Βουδιστική πρακτική του για σύνθεση ειδικής μουσικής, η οποία παρουσιάζεται κατά την διάρκεια ή λίγο πριν το θάνατο του υποκειμένου του.

Οι επιμνημόσυνες υπηρεσίες του Λος Άντζελες, στις οποίες υπηρέτησε ο Γούνταρντ σαν μαέστρος ή μουσικός διευθυντής, συμπεριέλαβαν το 2001, μια αστική τελετή η οποία διεξήχθη στο εγκαταλελειμμένο πια τελεφερίκ Angels Flight, για την μνήμη της ατυχούς απώλειας του Leon Praport και της τραυματισμένης του χήρας Lola. Έχει διευθύνει ρέκβιεμ στην άγρια φύση, συμπεριλαμβανομένου αυτού για τον καφέ πελεκάνο της Καλιφόρνια, στην κορυφή ενός αναχώματος όπου έπεσε το ζώο.

Ο Γούνταρντ είναι γνωστός για τα αντίγραφα του Dreamachine, μιας ήπιας ψυχοδραστικής λάμπας, η οποία εκτίθεται σε μουσεία τέχνης σε όλο τον κόσμο. Στην Γερμανία και το Νεπάλ, είναι γνωστός για την συνεισφορά του στο λογοτεχνικό περιοδικό "Der Freund", όπως επίσης και για τα κείμενα του για είδη του κάρμα, την συνείδηση των φυτών και τον οικισμό στην Παραγουάη Nueva Germania.
Ο Περιθωριακός

Ο Περιθωριακός (γαλλικά: Le Marginal) είναι μια αστυνομική ταινία γαλλικής παραγωγής του 1983. Η σκηνοθεσία είναι του Ζακ Ντερέ και σενάριο των Ζακ Ντερέ, Ζαν Βωτρέν και Μισέλ Οντάρ. Η μουσική είναι του Ένιο Μορικόνε και πρωταγωνιστούν ο Ζαν Πολ Μπελμοντό και ο Χένρι Σίλβα.
Ιτέα Λάρισας

Η Ιτέα Λάρισας ή Ιτιά είναι ένα χωριό του νομού Λάρισας και υπάγεται στον Δήμο Τεμπών. Βρίσκεται στην νότια είσοδο της κοιλάδας των Τεμπών σε μια μαγευτική τοποθεσία. Έως το 1927 η ονομασία της Ιτέας ήταν Μπαλαμούτι .
Ματθίλδη της Φρισίας

Η Ματθίλδη της Φρισίας ("Mathilde de Frise", 1024 - 1044) ήταν η πρώτη σύζυγος του βασιλιά Ερρίκου Α΄ των Φράγκων.

Ήταν κόρη του Λούντολφ, Μαργράβου της Φρισίας και της Γερτούδης του Ίγκεσάϊμ. Παντρεύτηκε τον Ερρίκο το 1034.

Περίπου το 1040 η Ματθίλδη γέννηση μια κόρη, αλλά τόσο η μητέρα όσο και το παιδί πέθαναν λίγο μετά το 1044. Θάφτηκε στο Αββαείο Σαιν-Ντενί, αλλά ο τάφος της δεν σώζεται σήμερα.
Βικτωριανή τέχνη

μικρογραφία|437x437εσ|Πίνακας: "A Private View at the Royal Academy του William Powell Frith"
Η Βικτωριανή τέχνη είναι καλλιτεχνικό ρεύμα, το οποίο έκανε την εμφάνισή του κατά τη διάρκεια της βικτωριανής περιόδου. Η βικτωριανή τέχνη αναπτύχθηκε στη Βρετανία κατά τα μισά του 19ου αιώνα, και επηρέασε ιδιαίτερα την αρχιτεκτονική, τη γλυπτική και τη ζωγραφική.
Γουίλιαμ Στιούαρτ του Μπαλντοράν

Ο Σερ Γουίλιαμ Στιούαρτ του Μπαλντοράν (περί το 1440 - περί το 1500), 2ος λόρδος του Μπαλντοράν και 1ος βασιλικός Μπέιλι του Μπαλκουίντερ ήταν γιος του Ιακώβου Στιούαρτ και της Ανναμπέλ Μπιουκάναν, κόρης του Πάτρικ 14ου λόρδου του Μπιουκάναν. Ο Γουίλιαμ ήταν μεγάλος γαιοκτήμονας τον 15ο αιώνα και γενάρχης των "Στιούαρτ του Μπαλκουίντερ", ήταν εγγονός του Ιακώβου του Παχύ που διεκδικούσε ανεπιτυχώς το στέμμα της Σκωτίας μέχρι τον θάνατο του (1429). Ο παππούς του Ιάκωβος Μορ Στιούαρτ ήταν ο μικρότερος και ο μοναδικός γιος του Μέρντοχ Στιούαρτ, δούκα του Όλμπανυ που απέφυγε την εκτέλεση με την κατηγορία της εσχάτης προδοσίας που αποδόθηκε σε όλα τα μέλη της οικογένειας του Όλμπανυ από τον Ιάκωβο Α΄ της Σκωτίας (1425). Ο Ιάκωβος ο Παχύς δραπέτευσε στο Άντριμ στην Ιρλανδία για να αποφύγει την οργή του βασιλιά ενώ όλοι οι τίτλοι και η περιουσία της οικογένειας κατασχέθηκαν. Ο μικρότερος γιος του Ιάκωβος "Μπέγκ" Στιούαρτ ύστερα από βασιλική συγχώρεση επέστρεψε στην Σκωτία και παντρεύτηκε την Ανναμπέλ Μπιουκάναν, κόρη του Πάτρικ 14ου λόρδου του Μπιουκάναν, ο Γουίλιαμ ήταν ο δεύτερος γιος τους.
Στέφανος Γαβριηλόπουλος

O Στέφανος Γαβριηλόπουλος (απεβ. 1332/33) ήταν ισχυρός ημιανεξάρτητος άρχοντας στη δυτική Θεσσαλία, που έγινε υποτελής του Βυζαντινού Αυτοκράτορα και αμείφθηκε με τον τίτλο του σεβαστοκράτορος.
5G

Τα ασύρματα συστήματα 5ης γενιάς, με συντομογραφία 5G, είναι βελτιωμένες τεχνολογίες ασύρματων δικτύων. Οι πρωτογενείς τεχνολογίες περιλαμβάνουν: Οι ζώνες χιλιοστομετρικών κυμάτων (26, 28, 38 και 60 GHz) προσφέρουν απόδοση έως και 20 gigabits ανά δευτερόλεπτο. Το μαζικό MIMO προσφέρει απόδοση έως και δέκα φορές γρηγορότερο δίκτυο από τα 4G.

Τα συστήματα χιλιοστομετρικών κυμάτων έχουν σχεδιαστεί για λήψεις αιχμής 20 gigabit. Το εκτιμώμενο μέσο εύρος ζώνης τους είναι 3,5 gigabits. Το εκτιμώμενο διάμεσο εύρος ζώνης για τη ζώνη των 3,5 GHz-4,2 GHz με πρόσθετες κεραίες MIMO είναι 490 megabits. Στις συχνότητες μεσαίας ζώνης, η ταχύτητα 5G με προσομοίωση είναι πολύ παρόμοια με την ταχύτητα 4G LTE, υποθέτοντας την ίδια διαμόρφωση εύρους ζώνης και κεραίας.

Τα περισσότερα μεγάλα δίκτυα κινητής τηλεφωνίας δοκιμάζουν και τις τρεις προσεγγίσεις. Η Verizon και η AT & T ανακοίνωσαν τις εμπορικές αναπτύξεις σε χιλιοστά κύματα για το 2018. Η Softbank χρησιμοποίησε το Massive MIMO ξεκινώντας από το 2016. Η Sprint θα αναπτύξει επίσης 5G στα 2.5 GHz (midband) το 2018. Το 2018 η T-Mobile ανακοίνωσε χαμηλή ζώνη 5G για 30 πόλεις. Η αρχική ανάπτυξη 5G της China Telecom θα είναι μεσαία ζώνη.

Από το 2017, η ανάπτυξη του 5G διευθύνεται από αρκετές εταιρείες, όπως η Samsung, η Intel, η Qualcomm, η Nokia, η Huawei, η Ericsson, η ZTE και άλλοι. Παρόλο που το 5G σχεδιάζεται να είναι εμπορικά διαθέσιμο σε όλο τον κόσμο μέχρι το 2020, η Νότια Κορέα παρείχε 5G στους χειμερινούς Ολυμπιακούς Αγώνες του 2018 για τους επισκέπτες. Το 2018, η Verizon σχεδιάζει να κυκλοφορήσει 5G FWA σε 4 πόλεις στις Η.Π.Α., στο Sacramento, LA, στην Indianapolis και στο Houston.

Οι κλάδοι που αναμένεται να επηρεαστούν από την ανάπτυξη της τεχνολογίας 5G είναι οι λεγόμενες "κάθετες" αγορές (Β2Β Verticals) όπως η Αυτοκινητοβιομηχανία, οι Μεταφορές και η Εφοδιαστική Αλυσίδα, η Βιομηχανία, τα Δίκτυα Υποδομών και η Υγεία. 

Η πρώτη πόλη στην Ελλάδα με δίκτυο 5G είναι τα Τρίκαλα από τις 16 Μαρτίου 2018. Από το Δεκέμβριο του 2020 το 5G είναι διαθέσιμο στις περισσότερες μεγάλες πόλεις της Ελλάδας, όπως είναι η Αθήνα, η Θεσσαλονίκη, η Λάρισα, ο Βόλος, τα Ιωάννινα, η Καβάλα, τα Τρίκαλα, η Καρδίτσα, η Δράμα, τα Γιαννιτσά, η Νάουσα, η Ξάνθη, οι Σέρρες, η Ηγουμενίτσα και η Μυτιλήνη.
Ερμεγκάρντ της Εσπμπάγ

Η Ερμεγκάρντ της Εσπμπάγ ("Ermengarde of Hesbaye", 778 - 3 Οκτωβρίου 820) ήταν η σύζυγος του βασιλιά της Γαλλίας Λουδοβίκου του Ευσεβή.

Περίπου το 794 παντρεύτηκε τον Λουδοβίκο τον Ευσεβή. Μαζί απέκτησαν έξι παιδιά:
*τον Λοθάριο Α΄ (795-855), Αυτοκράτορας της Αγίας Ρωμαϊκής Αυτοκρατορίας
*τον Πεπίνο Α΄ (797-838), Βασιλιάς της Ακουιτανίας
*την Αδελαίδα (799-?)
*την Ροτρούδη (800-?)
*την Χίλντεγκαρντ/Ματθίλδη (802-?), Ηγουμένη της Παναγίας των Παρισίων στο Λαών
*τον Λουδοβίκο τον Γερμανικό (804-876), Βασιλιάς της Ανατολικής Φραγκίας

Στις 5 Οκτωβρίου 816 ο Λουδοβίκος ο Ευσεβής στέφθηκε αυτοκράτορας και Ερμεγκάρντ αυτοκράτειρα στον Καθεδρικό Ναό της Ρενς.

Πέθανε στις 3 Οκτωβρίου 820 στο Ανζέ σε ηλικία 40 ετών.
Δυναστεία Τζόου

250px|right|thumb|Το Βασίλειο των Δυτικών Τζόου (1046–771 π.Χ.) στην Κίνα
H Δυναστεία Τζόου (κινεζικά: 周朝; πινγίν: Zhōu cháo, αναφέρεται συχνά ως Τσόου, ορθή προφορά: Τζόου) ήταν βασιλική δυναστεία της Κίνας, την περίοδο 1046–256 π.Χ. Διαδέχθηκε τη δυναστεία Σανγκ και την ακολούθησε η δυναστεία Τσιν. Παρόλο που η δυναστεία Τζόου διήρκεσε περισσότερο από κάθε άλλη στην κινεζική ιστορία, η πραγματική πολιτική και στρατιωτική εξουσία της κράτησε μέχρι το 771 π.Χ. Η περίοδος αυτή (1046-771 π.Χ.) ονομάστηκε "Περίοδος των Δυτικών Τζόου".

Το 771 π.Χ. οι Τζόου εκδιώχθηκαν από την κοιλάδα του ποταμού Ουέι, και η πραγματική εξουσία πέρασε στα χέρια των υποτελών φεουδαρχών.
Τζου
Τσοου
Ντένις Αλίμπετς

Ο Ντένις Αλίμπετς (ρουμανικά: "Denis Alibec", 5 Ιανουαρίου 1991) είναι Ρουμάνος διεθνής ποδοσφαιριστής που αγωνίζεται ως επιθετικός και ανήκει στην Κάισερισπορ.
Ανεμόπτερο Derwitzer

Το Ανεμόπτερο Derwitzer ήταν ανεμόπτερο που ανέπτυξε ο Ότο Λίλιενταλ. Ονομάστηκε έτσι μιας και δοκιμάστηκε κοντά στην πόλη Ντέρβιτζ του Βρανδεμβούργου. Όταν πέταξε το 1891, αποτέλεσε ένα πρώιμο επιτυχημένο μοντέλο το οποίο μπορούσε να μεταφέρει ένα άτομο και ήταν το πρώτο επιτυχημένο επανδρωμένο αεροσκάφος στον κόσμο. Ο Λίλιενταλ έφτασε σε ύψος έως και 25 μέτρων με αυτό.
Κωνσταντίνος Χαδηνός

Ο Κωνσταντίνος Χαδηνός (άκμασε 1258-1274) ήταν ανώτερος αξιωματούχος της Βυζαντινής αυτοκρατορίας.
Ριχίλδη των Αρδεννών

Η Ριχίλδη των Αρδεννών ή Ριχίλδη της Προβηγκίας (Γαλλική γλώσσα : "Richilde d'Ardennes", 845 - 2 Ιουνίου 910) ήταν η δεύτερη σύζυγος του βασιλιά Καρόλου του Φαλακρού.
Με τον γάμο της έγινε βασίλισσα των Φράγκων, αυτοκράτειρα και μετά τον θάνατο του συζύγου της αντιβασίλισσα. Η Ρισίλντ ήταν κόρη του Μπιβίν του Γκορζ κόμη των Αρδεννών και της Ριχίλδης, κόρης του Μπόζο του Πρεσβύτερου, αδελφός της ήταν ο Μπόζο της Προβηγκίας μέλος του Οίκου των Μποζονιδών. Η από μητέρα θεία της Τευτβέργα παντρεύτηκε τον Λοθάριο Β΄ της Λοθαριγγίας. 

Παντρεύτηκε τον Κάρολο τον Φαλακρό όταν πέθανε η πρώτη σύζυγος του Ερμεντρούδη της Ορλεάνης (870), ο στόχος του γάμου ήταν να εξασφαλίσει ο Φράγκος βασιλιάς την κυριαρχία του στην Λοθαριγγία μέσω της πανίσχυρης οικογένειας της. Με τον Κάρολο τον Φαλακρό απέκτησε 5 παιδιά αλλά μόνο η μεγαλύτερη η Ροτίλδη έφτασε στην ενηλικίωση. Η Ρισίλντ είχε τον ρόλο του αντιβασιλιά την εποχή που έλλειπε ο Κάρολος ο Φαλακρός. Όταν πέθανε ο θετός της γιος Λουδοβίκος ο Τραυλός (10 Απριλίου 879) τα παιδιά του ήταν πολύ μικρά, η Ρισίλντ ήθελε να τοποθετήσει κηδεμόνα και αντιβασιλιά τον αδελφό της Μπόζο, οι ευγενείς αρνήθηκαν κατηγορηματικά επειδή φοβήθηκαν ότι ήθελε να σφετεριστεί τον θρόνο. Η Ρισίλντ μετά την αποτυχία βοήθησε τον Μπόζο να γίνει βασιλιάς της Προβηγκίας.
Όταν πέθαναν οι θετοί της εγγονοί Λουδοβίκος Γ΄ της Γαλλίας (882) και Καρλομάν Β΄ της Γαλλίας η Ρισίλντ προσπάθησε να επιβάλει την εξουσία της. Οι ευγενείς ωστόσο που βρέθηκαν σε μεγάλο κίνδυνο από τις επιδρομές των Βίκινγκ και αναζητούσαν έναν ισχυρό βασιλιά την ανάγκασαν να δραπετεύσει στην Προβηγκία, στην αυλή του ανεψιού της Λουδοβίκου του Τυφλού όπου έζησε μέχρι τον θάνατο της (2 Ιουνίου 910)
Αλέξανδρος Στιούαρτ, κόμης του Μαρ

Ο Αλέξανδρος Στιούαρτ, κόμης του Μαρ (περί το 1375 - 1435) Σκωτσέζος ευγενής και κόμης του Μαρ (1404 - 1435) ήταν νόθος γιος του Αλέξανδρου Στιούαρτ, κόμη του Μπάκαν και της Μαρέιντ ίνγκιν Ίχαν. Ο Αλέξανδρος κράτησε την κομητεία του Μαρ και την ηγεμονία του Γκαριόχ χάρη στα δικαιώματα της πρώτης συζύγου του Ισαβέλλας Ντάγκλας, κόμισσας του Μαρ (πέθανε το 1408). Ο Αλέξανδρος και η Ισαβέλλα μετά τον γάμο τους αιχμαλωτίστηκαν στο "κάστρο του Κιλντρούμι" (1404), ακολούθησαν μεγάλες ταραχές στην Σκωτία αλλά γλύτωσαν την τιμωρία λόγω της στενής τους συγγένειας με την βασιλική οικογένεια. Οι κατοχές του στο δουκάτο επικυρώθηκαν αργότερα με δωρεά που του έκανε ο ξάδελφος του Ιάκωβος Α΄ της Σκωτίας. 

Ο Αλέξανδρος Στιούαρτ ήταν πιστός οπαδός του θείου του Ροβέρτου Στιούαρτ, δούκα του Όλμπανυ που έγινε αντιβασιλιάς της Σκωτίας όταν ο μεγαλύτερος αδελφός του Ροβέρτος Γ΄ της Σκωτίας έμεινε ανάπηρος ύστερα από ατύχημα με το άλογο του. Έγινε αρχηγός του στρατού του "Λάουλαντ" εναντίον του Ντόμναλ του Άιλα, λόρδου του Άιλα στην σκληρή και αιματηρή "μάχη του Χάρλαου" (1411). Ο Ουόλτερ Μπάουερ (1385 - 1449) σημειώνει ότι σε αντίθεση με τον πατέρα του που δεν μπορούσε να διατηρήσει την ειρήνη ο Αλέξανδρος κυβέρνησε με "μεγάλη πρόσβαση σε όλες τις περιοχές βόρεια του Μάουνθ". Η διακυβέρνηση του ήταν διαφορετική από αυτή του πατέρα του, είχε τον έλεγχο σε ολόκληρη την κομητεία και προστάτευσε τις περιοχές του Άμπερντίνσαϊρ και του Μόρεϊ. Ο Αλέξανδρος ήταν μέλος του συμβουλίου των 21 ευγενών που αποφάσισε την εκτέλεση για προδοσία του Μέρντοχ Στιούαρτ, των γιων του και την κατάσχεση της περιουσίας της οικογένειας του.
Μαράθα

Η Μαράθα είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Η συμμορία των Σικελών

Η συμμορία των Σικελών (γαλλικά: Le Clans des Siciliens) είναι μια ταινία περιπέτειας γαλλικής παραγωγής του 1969. Η σκηνοθεσία είναι του Ανρί Βερνέιγ και η μουσική του Ένιο Μορικόνε. 
Πρωταγωνιστούν οι Ζαν Γκαμπέν, Αλέν Ντελόν και ο Λίνο Βεντούρα.
Τόμας Στιούαρτ, Κύριος του Μαρ

Ο Σερ Τόμας Στιούαρτ, Κύριος του Μαρ (πέθανε πριν τον Αύγουστο του 1432) ήταν νόθος γιος του Αλέξανδρου Στιούαρτ, κόμη του Μαρ και δισέγγονος του Ροβέρτου Β΄ της Σκωτίας.
Ο Σερ Τόμας Στιούαρτ παντρεύτηκε την Ελισάβετ, χήρα του Τζων Στιούαρτ, 2ου κόμη του Ντάγκλας που ήταν κόρη του Άρστιμπαλντ Ντάγκλας, 4ου κόμη του Ντάγκλας και της Μαργαρίτας Στιούαρτ, λαίδης του Γκαλογουέι. Θα έπρεπε να εξασφαλίσουν την απαραίτητη απαλλαγή για να προχωρήσει ο γάμος λόγω της συγγένειας η οποία τελικά δόθηκε στις 1 Μαΐου 1427, απέκτησαν έναν γιο.
Σάτμπι

thumb|280px|Ένα τζαμί και μία εκκλησία στην οδό Διώρυγας του Σουέζ στο Σάτμπι. Διακρίνονται οι ράγες του τραμ
Η [[κόπτες|κοπτική]] εκκλησία του [[Άγιος Γεώργιος|Αγίου Γεωργίου]]
Το Σάτμπι ή Σάτμπυ (αραβικά: الشاطبي‎) είναι συνοικία της Αλεξάνδρειας στην Αίγυπτο. Η ονομασία προέρχεται από τον ανδαλουσιανό λόγιο και επιστήμονα του 13ου αιώνα Σέχη Αμπού Αμπντουλάχ Αλ-Σάτμπι (1189-1273). Ο Αλ-Σάτμπι πέθανε στην Αλεξάνδρεια και θάφτηκε σε μαυσωλείο που χτίστηκε στη περιοχή. Το μαυσωλείο στους επόμενους αιώνες δέχτηκε χιλιάδες προσκυνητές, με αποτέλεσμα με τα χρόνια να αναδειχτεί σε τοπονύμιο, δίνοντας το όνομα του Αλ-Σάτμπι σε ολόκληρη την συνοικία. Στη περιοχή βρίσκεται σήμερα και το λεγόμενο "ελληνικό τετράγωνο", στο οποίο δραστηριοποιείται η ελληνική κοινότητα της πόλης. 

Στο Σάτμπι βρίσκεται επίσης το κυριότερο νεκροταφείο της Αλεξάνδρειας, το οποίο σχεδιάστηκε το 1919 από τον Σερ Ρόμπερτ Λόριμερ. Ένα τμήμα του νεκροταφείου είναι στρατιωτικό, στο οποίο έχουν θαφτεί οι στρατιώτες της Βρετανικής Αυτοκρατορίας που σκοτώθηκαν κατά τη διάρκεια του Πρώτου και Δευτέρου Παγκοσμίου Πολέμου. 2.259 τάφοι στρατιωτών προέρχονται από τον Πρώτο Παγκόσμιο Πόλεμο και 503 από τον Δεύτερο. 

Κοντά στην θάλασσα και δίπλα στο Κολλέγιο του Αγίου Μάρκου, υπάρχει η αρχαία νεκρόπολη της Αλεξάνδρειας, η οποία χρονολογείται στα χρόνια της δυναστείας των Πτολεμαίων και θεωρείται ότι είναι η αρχαιότερη της πόλης.
Εμίν Μπεκτόρε

Ο Εμίν Μπεκτόρε (επίσης μεταγράφεται στα τουρκικά ως: Emin Bektöre, 1906-1995) ήταν ένας γεννημένος στη Ντομπρούγια Κριμαίος Τάταρος λαογράφος, εθνογράφος, στιχουργός και ακτιβιστής για εθνοτικά ταταρικά ζητήματα .